#  Výbor

# Národnej rady Slovenskej republiky

 *pre hospodársku politiku*

 71. schôdza výboru

##### Výpis zo zápisnice

 **Výboru Národnej rady Slovenskej republiky**

 **pre hospodársku politiku**

 z 21. apríla 2009

 k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1062**)

**Výbor Národnej rady Slovenskej republiky**

**pre hospodársku politiku**

prerokoval návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1062**) na svojej 71. schôdzi konanej dňa21. apríla 2009.

 Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1062**) na rokovaní výboru uviedol poslanec Štefan Kužma.

 Spravodajcom výboru bol poslanec Peter Pelegrini.

Výbor neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny všetkých členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a  čl. 88 ods. 2 Ústavy Slovenskej republiky v znení neskorších predpisov.

O návrhu uznesenia, ktoré predložil poslanec Peter Pelegrini hlasovali poslanci nasledovne. Z celkového počtu 12 poslancov Výboru Národnej rady Slovenskej republiky pre hospodársku politiku bolo prítomných 9 poslancov. Za návrh predneseného uznesenia hlasovali 3, 6 poslanci hlasovali proti, hlasovali všetci poslanci.

 Maroš **K o n d r ó t**

 predseda výboru

Peter  **P e l e g r i n i**

overovateľ výboru

#  Výbor

# Národnej rady Slovenskej republiky

 *pre hospodársku politiku*

 71. schôdza výboru

*Návrh*

##### U z n e s e n i e

 **Výboru Národnej rady Slovenskej republiky**

 **pre hospodársku politiku**

 z 21. apríla 2009

**Výbor Národnej rady Slovenskej republiky**

**pre hospodársku politiku**

prerokoval návrh skupiny poslancov Národnej rady Slovenskej republiky na vyslovenie nedôveryčlenovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1062**) a

1. **o d p o r ú č a**

**Národnej rade Slovenskej republiky**

vysloviť nedôveru členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky;

#### u k l a d á

 predsedovi výboru predložiť stanovisko výboru k uvedenému návrhu predsedovi gestorského Výboru Národnej rady Slovenskej republiky pre verejnú správu a regionálny rozvoj.

 Maroš  **K o n d r ó t**

 predseda výboru

Peter **P e l e g r i n i**

overovatelia výboru